Jazz (turneja)
Jazz je bila koncertna turneja britanske rock grupe Queen. Turneja je trajala od 28. oktobra 1978. do 18. augusta 1979. s ciljem promocije sedmog studijskog albuma Jazz iz 1978. godine. Turneja je obuhvatila Sjevernu Ameriku (35 koncerata), Evropu (29 koncerata) i Aziju (15 koncerata) sa ukupno održanih 79 koncerata. Turneja je ostala zapamćena po spektaklu koji su članovi grupe priuštili svojim fanovima. O koncertu grupe održanom 1978. u New Orleansu James Henke iz časopisa Rolling Stonea je rekao sljedeće: "... kada su započeli američku turneju sa ciljem promocije svog albuma Jazz, Queen je održao koncert u New Orleansu na kojem su bili zmijski šarmeri, striptizete, transvestiti i gola debela dama koja je pušila cigarete u međunožju." Dio snimaka sa evropske turneje je upotrebljen za potrebe prvog koncertnog albuma grupe Live Killers. Zbog turneje koja je započela u toku istog mjeseca kao i posljednjih sesija snimanje studijskog albuma Jazz, glas Freddieja Mercuryja je već od početka koncerta bio istrošen, a njegovi nastupi su uglavnom bili manje aktivni u poređenju s prethodnom turnejom.